**PRIVOLA**

• privola je svako **dobrovoljno**, **posebno**, **informirano** i **nedvosmisleno izražavanje želja** ispitanika kojim on izjavom ili jasnom potvrdnom radnjom daje pristanak za obradu osobnih podataka koji se na njega odnose.

**ELEMENTI VALJANE/ZAKONITE PRIVOLE**

**1. DOBROVOLJNOST**

**2. POSEBNOST**

**3. INFORMIRANOST**

**4. NEDVOSMISLENO IZRAŽAVANJE ŽELJE**

1. **DOBROVOLJNOST:**

* postojanje „istinskog izbora” za ispitanike
* privola se ne smatra dobrovoljnom ako ne može odbiti ili povući privolu bez trpljenja štetnih posljedica
* privola ne smije biti uvjetovana (*situacija u kojoj je privola uključena u prihvaćanje uvjeta , ili u kojoj se odredba ugovora ili usluga vezuje uz zahtjev za privolu koja nije nužna za izvršenje tog ugovora ili usluge nije prihvatljiva i čini danu privolu nezakonitom.*

*- Dvije zakonite osnove* ***PRIVOLA*** *i* ***UGOVOR*** *ne mogu se miješati ni spajati – zahtjev za privolom ne smije se spajati s izvršenjem ugovora (vrijedi i za spajanje s dr. pr. osnovama)*

* problematika „neravnoteže između voditelja obrade i ispitanika” *(tijela javne vlasti, odnos poslodavac-zaposlenik)*

1. **POSEBNOST:**

Ukoliko se na jednom obrascu zahtjeva privola u više različitih svrha – ispitaniku se mora omogućiti da da zasebnu privolu za svaku od tih svrha **posebno**

Elementi posebnosti

* **Specifikacija svrhe**
* **Granularnost u zahtjevima za privolu**
* **Jasno razdvajanje informacija koje se odnose na dobivanje privole od informacija o drugim pitanjima**
* Specifikacija svrhe i granularnost u zahtjevima za privolu (mogućnost davanja zasebne privole za svaku od pojedinih svrha. Omogućiti izbor ispitanicima. Ako se na istom obrascu traži privola za nekoliko svrha, a ispitanicima nije omogućen izbor da daju privolu zasebno za svaku od tih svrha – SMATRA SE DA PRIVOLA NIJE DANA DOBROVOLJNO i kao takva je **NEZAKONITA.**
* Dobivanju valjane privole uvijek prethodi određivanje **posebne, izričite i zakonite svrhe** za predviđenu aktivnost obrade
* Ispitanici uvijek moraju dati privolu za **posebnu svrhu** obrade

- Privola može obuhvaćati **različite postupke** pod uvjetom da ti postupci služe **istoj svrsi**

1. **INFORMIRANOST**

Privola mora biti **informirana.**

* **Načelo transparentnosti-**jedno od temeljnih načela Uredbe
* Pružanje informacija ispitanicima prije dobivanja privole ključno je kako bi im se omogućilo donošenje utemeljene odluke
* Neispunjavanje zahtjeva informirane privole dovodi do toka da će privola biti NEVAŽEĆA/NZAKONITA (kršenje čl 6. Uredbe)

**MINIMALNE INFORMACIJE** koje se moraju pružiti ispitaniku kako bi privola bila **„INFORMIRANA”:**

**-** identitet voditelja obrade

* svrha svakog postupka/više postupaka obrade za koju se traži privola
* vrsta podataka koji će se prikupljati i upotrebljavati
* postojanje prava na povlačenje privole
* ovisno o okolnostima i kontekstu slučaja i dodatne informacije kako bi se ispitanicima omogućilo stvarno razumijevanje postojećih postupaka obrade

**Kako dostaviti informacije?**

* Uredbom nije propisan format i oblik u kojem se informacije moraju dostaviti kako bi se ispunio zahtjev informirane privole (USMENO-problem dokazati, načelo pouzdanosti, PISANE IZJAVE, itd..)
* Pri traženju privole treba se služiti JASNIM I JEDNOSTAVNIM JEZIKOM, bez previše pravnog žargona

-Voditelj obrade koji se poziva na privolu ispitanika mora voditi računa i o posebnim obvezama informiranja koje su utvrđene u člancima 13. i 14. radi usklađenosti s Uredbom

-Valjana **„informirana”** privola može postojati ako u postupku dobivanja privole nisu navedeni svi elementi iz čl .13. i 14. – no te informacije trebaju biti navedene na drugim mjestima, kao što je npr **POLITIKA PRIVATNOSTI** – objavljena na internetskim stranicama.

**4. NEDVOSMISLENO IZRAŽAVANJE ŽELJE/VOLJE**

-**Izjava ispitanika** ili **jasna potvrdna radnja** (privola se uvijek mora davati aktivnom radnjom ili izjavom – mora biti očito da je ispitanik pristao na određenu obradu

* Upotreba unaprijed označenih polja za prihvaćanje nije važeća prema Uredbi
* Šutnja ili neaktivnost ispitanika ne mogu se smatrati aktivnim izražavanjem izbora
* U okviru zahtjeva Opće uredbe, voditelji obrade mogu slobodno razvijati postupke za dobivanje privole koji odgovaraju njihovoj organizaciji

Pri traženju privole voditelji obrade trebali bi osigurati da se u svim slučajevima služe jasnim i jednostavnim jezikom. To znači da bi poruka trebala biti lako razumljiva za prosječnu osobu, a ne samo za pravnike.

• Privola mora biti jasna tako da se može razlučiti od drugih pitanja te predočena u razumljivom i lako dostupnom obliku.

• Voditelj obrade mora jasno opisati svrhu obrade podataka za koju se traži privola

**BITNO:**

- Ispitaniku se mora omogućiti da u svakom trenutku može povući svoju privolu

- Povlačenje privole ne utječe na zakonitost obrade na temelju privole prije njezina povlačenja

- Na voditelju obrade je teret dokaza davanja privole

**-** Ako se voditelj obrade odluči pozvati na privolu za bilo koji dio obrade mora biti spreman pridržavati se te odluke i zaustaviti obradu ako ispitanik povuče privolu (voditelj obrade ne može mijenjati zakonite osnove za privolu npr. nije dopušteno pozivati se na legitimni interes ako je bilo problema s valjanošću privole, odnosno ako ispitanik povuče privolu – *napomena škole (legitimni interes osnova za objavu grupnih fotografija, privola osnova za objavu pojedinačnih fotografija*